Robert Mitchum

Robert Charles Durman Mitchum (født 6. august 1917 i Bridgeport i Connecticut, død 1. juli 1997 i Santa Barbara i California) var en amerikansk skuespiller og sanger. 


== Biografi ==
Mitchums mor, Ann Harriet Gunderson, var født i Kristiania som datter av en sjøkaptein. Et nervøst sammenbrudd (som skal ha resultert i midlertidig blindhet), tilsynelatende fra jobb-relatert stress, gjorde at Mitchum begynte å lete etter arbeid som skuespiller. En agent skaffet ham et intervju med produsenten av en serie B-westernfilmer, og Mitchum ble ansatt for å spille skurk i flere filmer i løpet av 1942 og 1943. Han fikk mange biroller i en rekke produksjoner for flere ulike filmstudioer. 
I begynnelsen av karrieren hadde Mitchum en syvårskontrakt med filmstudioet RKO Radio Pictures. Etter moderat suksess hos RKO ble Mitchum lånt bort til United Artists for filmen Krigskorrespondenten som ble en økonomisk og kritisk suksess. Den 1. september 1948, etter en rekke vellykkede filmer, ble Mitchum og skuespillerinnen Lila Leeds arrestert for besittelse av det narkotiske stoffet marihuana. Arrestasjonen påvirket ikke hans karriere på lang sikt, men ble sett på som en pinlighet hos studioet han arbeidet for, som beordret Mitchum å få behandling for narkotika-problemene.
Mitchum hadde hovedrollen i TV-seriene Krigens vinder og Krig og erindring basert på Herman Wouks bøker fra 1971/78. I 1995 spilte Mitchum sammen med Cliff Robertson, Erland Josephson, Espen Skjønberg og Hanna Schygulla i den norske filmen Pakten, i regi av Leidulv Risan. Hans siste film var den biografiske filmen James Dean: Live Fast, Die Young (1997). Mitchum har fått en stjerne på Hollywood Walk of Fame. I 1999 ble han kåret til tidenes 23. største mannlige filmlegende av Det amerikanske filminstituttet.Mitchum døde den 1. juli 1997, i Santa Barbara i California, på grunn av komplikasjoner av lungekreft og emfysem. Han etterlot seg sin kone, Dorothy Mitchum, og sønnene James Mitchum og Christopher Mitchum, som også var skuespillere, og datteren Petrina Mitchum. Hans barnebarn, Bentley Mitchum og Carrie Mitchum, er også skuespillere, i likhet med hans yngre bror John Mitchum, som døde i 2001. Hans andre barnebarn, Kian Mitchum, er en vellykket modell.


== Filmografi (utvalg) ==
1944 – 30 sekunder over Tokio
1945 – Krigskorrespondenten
1946 – Skygger i halvmørket
1946 – Sin egen fange

1947 – Forfulgt

1947 – Kryssild
1947 – Natten har stjerner
1947 – Out of the Past
1948 – Rachel og den fremmede
1948 – Blod på månen

1949 – Jakten gjennom Mexico

1952 – Fast i salen

1953 – Døden ved rattet

1953 – Vakker men farlig

1953 – Kongos hvite kvinne

1954 – De fortaptes elv

1955 – Ikke som en fremmed

1955 – Jegeren i mørket

1959 – Spillet om 16 liv

1960 – En jeger vender hjem

1960 – Leir i solnedgang

1960 – Gresset er grønnest

1962 – I fryktens skygge

1962 – Den lengste dagen

1963 – Mord uten spor

1964 – Hvor skal dette ende?

1968 – Sort speil

1970 – Ryans datter

1971 – En morder vender hjem

1972 – Gangsterpresten

1973 – Angiverens lønn

1975 – Mord, min skjønne!

1976 – Slaget om Midway

1976 – Den siste magnat

1980 – Dobbeltspill

1984 – Farlig brennpunkt

1984 – Marias elskere

1985 – Gylne løfter

1988 – Skrudd

1991 – Cape Fear

1995 – Dead Man

1995 – Pakten


== Referanser ==


== Eksterne lenker ==
(en) Robert Mitchum – kategori av bilder, video eller lyd på Commons 
(en) Robert Mitchum – galleri av bilder, video eller lyd på Commons 
(en) Robert Mitchum på Internet Movie Database 
(sv) Robert Mitchum i Svensk Filmdatabas 
(da) Robert Mitchum på Filmdatabasen 
(da) Robert Mitchum på danskefilm.dk 
(da) Robert Mitchum på Scope 
(fr) Robert Mitchum på Allociné 
(en) Robert Mitchum på AllMovie 
(en) Robert Mitchum hos Turner Classic Movies 
(en) Robert Mitchum hos Rotten Tomatoes 
(en) Robert Mitchum hos The Movie Database 
(en) Robert Mitchum på Discogs 
(en) Robert Mitchum på MusicBrainz 
(en) Robert Mitchum på Genius — sangtekster